Ferjesambandet Mortavika–Arsvågen

Mortavika–Arsvågen er et ferjesamband på europavei 39 over Boknafjorden mellom Bokn og Stavanger kommune. Sambandet betjenes av Fjord1 med de fire gassferjene MF «Mastrafjord», MF «Stavangerfjord», MF «Boknafjord» og MF «Raunefjord», med MF «Bergensfjord» som reserve. Overfarten tar ca. 25 minutter og det er fire avganger i timen på det meste. Billettpris var 240 kr i 2019 for en personbil.

Boknafjordtunnelen, verdens lengste og dypeste veitunnel, er under bygging og vil erstatte ferjesambandet.

Historie
Ferjesambandet Mortavika–Arsvågen ble åpnet samtidig med åpningen av Rennfast 30. november 1992. De første årene ble sambandet trafikkert av ferjene MF «Rennesøy» og MF «Masfjord». I 2001 ble MF «Boknafjord» (1986) satt inn som tredje ferje. Fjord1 vant anbud for sambandet og satte i 2007 inn gassferjene MF «Stavangerfjord» og MF «Mastrafjord». 1. januar 2012 ble den nye gassferja MF «Boknafjord» satt inn i sambandet.

I 2019 ble  MF «Raunefjord» og MF «Bergensfjord» overflyttet til sambandet. Fanafjord ble utleid til Elbferry og gikk på et nyoppstartet samband i Tyskland.
Fra 1. januar 2019 benyttes den nasjonale AutoPASS for ferje ordningen som driftes av Skyttel AS til betaling.

Se også 
 Rennfast

Referanser 

Fergesamband i Rogaland
Fergesamband på E39
Fjord1
Samferdsel i Bokn
Transport i Stavanger
Artikler i sjøfart-prosjektet